फौज में धार्मिक अधिकारी की भर्ती के लिए 31 तक आवेदन दें
भास्कर संवाददाता | होशियारपुर
जिलारक्षा सेवा भलाई अफसर मेजर यशपाल सिंह ने बताया फौज में धार्मिक अधिकारी के पदों के लिए ऑनलाइन आवेदन करने की आखिरी तिथी 31 दिसंबर है। इसके लिए शैक्षणिक योग्यता मानता प्राप्त यूनिवर्सिटी से किसी भी विषय में ग्रेजुएशन जरूरी है। उम्र 27 से 34 साल है। भर्ती के लिए स्क्रीनिंग, लिखती टेस्ट, शारीरिक योग्यता का टेस्ट और डाक्टरी जांच की जाएगी। चयनित उम्मीदवार का लिखती टेस्ट और इंटरव्यू 28 फरवरी को होगा।
उन्होंने बताया दफ्तर में एक स्पेशल प्री-रिक्रूटमेंट ट्रेनिंग कैडर शुरू की जा रही है, जिसमें भर्ती होने वाले उम्मीदवारों की शारीरिक लिखती पेपर की तैयारी के साथ-साथ जरूरी दस्तावेजों की तैयारी करवाई जाएगी। उन्होंने बताया इच्छुक उम्मीदवार अपना असली योग्यता सर्टिफिकेट, उम्र का प्रमाण, एससी/एसटी सर्टिफिकेट, रिहायशी सर्टिफिकेट और रिलेशनशिप सर्टिफिकेट की कापी साथ लेकर आए। मेजर यशपाल सिंह ने बताया सेना खेल संस्था में 10 से 16 साल के बच्चों की भर्ती करके खिलाड़ी बनाया जाता है और इसके साथ-साथ बच्चे की पढ़ाई का भी उचित प्रबंध किया जाता है। खाना पीना, कपड़े, रहने के लिए घर और अन्य जरूरी सामान मुफ्त मुहैया करवाया जाता है। उन्होंने बताया जब इन बच्चों की उम्र सेना में भर्ती जैसे कि साढ़े 17 साल हो जाती है तो उनकी योग्यता के अनुसार नायब सूबेदार, हवलदार और सिपाही के पद पर भर्ती किया जाता है। यह भर्ती 18 से 22 जनवरी तक सेना खेल संस्था घोरपड़ी, पूणे में की जा रही है। उन्होंने योग्य उम्मीदवारों को इस संस्था का ज्यादा से ज्यादा फायदा उठाने की अपील की।
hin_Deva bho_Deva hin_Deva hin_Deva